**JULKISTAMISTILAISUUS**


**Armon horisontit – Huomisen luterilaisuus** (Kirjapaja)

**19.5. klo 9** Kirkon talossa, Mikael-sali, Eteläranta 8.

**Ilm. 17.5. mennessä:** <https://www.lyyti.in/Synodaalikirjan_julkaisutilaisuus_6563>

Reformaation merkkivuoden alla julkaistavassa artikkelikokoelmassa pohditaan kriittisesti Lutherin perintöä muuttuneessa maailmassa. Tilaisuuden avaa arkkipiispa **Kari Mäkinen**, kommenttipuheenvuoron esittävät **Anna-Stina Nykänen** ja **Teemu Keskisarja**.

**Tervetuloa!**



**Armon horisontit** (Kirjapaja 2016) arvioi luterilaisuuden nykytilaa ja tulevaisuutta sen perinteestä käsin. Luterilaisuus on punoutunut syvälle suomalaiseenkin yhteiskuntaan ja kulttuuriin, mutta onko luterilaisuudella annettavaa tämän päivän teologiassa ja globalisoituneessa maailmassa?

Kirjan yhdeksän artikkelin kirjoittajat ovat eturivin tutkijoita, ja he nostavat esille kysymyksiä, jotka ovat meille ajankohtaisia. Teoksessa luodaan katsaus kulutusyhteiskuntaan, ympäristöongelmiin, karismaattisuuden kasvuun ja sosiaaliseen mediaan. Nämä kysymykset eivät olleet reformaattoreiden kysymyksiä – mutta meidän kysymyksiämme ne ovat. Mitä annettavaa luterilaisuudella on niille?

Kirjan ovat toimittaneet **Anna-Kaisa Inkala** ja **Jyri Komulainen**. Kirjoittajia ovat **Jari Jolkkonen**, **Kari Immonen**, **Patrik Hagman**, **Panu Pihkala**, **Kirsi Stjerna**, **Mika Vähäkangas**, Jyri Komulainen ja **Meri-Anna Hintsala**. Teoksen päättää **Serafim Seppälä**n ekumeeninen jälkikirjoitus.

Anna-Kaisa Inkala ja Jyri Komulainen (toim.): *Armon horisontit. Huomisen luterilaisuus.* Kirjapaja 2016. 224 s. KL 20.2. ISBN 9789522883056. Ovh. 18,90

**Lisätietoja ja haastattelupyynnöt**:

Kirjapaja, viestintä / Marja-Liisa Saraste, [marja-liisa.saraste@kirjapaja.fi](mailto:marja-liisa.saraste@kirjapaja.fi) tai Piispainkokouksen pääsihteeri Jyri Komulainen, p. 040 1425 189, [jyri.komulainen@evl.fi](mailto:jyri.komulainen@evl.fi) ja Piispainkokouksen teologinen sihteeri Anna-Kaisa Inkala, p. 050 380 3270, [anna-kaisa.inkala@evl.fi](mailto:anna-kaisa.inkala@evl.fi)

**Arvostelukappaleet:** Minna Vatja, [minna.vatja@lastenkeskus.fi](mailto:minna.vatja@lastenkeskus.fi)

